Andecha Astur acusa al Gobiernu Barbón de desdexar les marques asturianes y desixe plenes competencies nesta materia
#000000
Los casos de la Xata Roxa, y la botella tradicional de sidre preben que’l PSOE abondona lo asturiano, fasta cuandu representa riqueza cultural y económico
#000001
Asturies ca vegá tien más problemes cola propiedá o la xestión de marques rellacionaes cola identidá’l país. El Gobiernu de Barbón ye responsable d’ello, por una dexadez políticamente intencioná qu’amuesa cómu, no fondero, prefier que se vaiga sumiendo la identidá asturiana, mentantu los sos responsables de redes y márketing pinten a Barbón comu’l campión de l’asturianía.
#000002
Per otru llau, ye de destacar la repercusión direuta que tien el caltenimientu d’estes marques a la hora fixar población nel mediu rural, d’importancia cimera pal futuru d’Asturies, y lo que sigún afirma’l Gobiernu de Barbón, –escontra toa evidencia- ye una de les sos prioridaes.
#000006
Dos son agora los casos más evidentes de lo que plantegamos: la Xata Roxa y la botella tradicional de sidre.
#000007
Dende que ñació, en 2001, la marca Xata Roxa ta’n manes d’una asociación privá, l’Asociación de criaores de la raza Asturiana de los Valles (Aseava), formá por criaores y un comercial mayorista, pa controlar la garantía d’orixe y afalar la venta carne d’esa raza. Cuandu esta asociación esplotó comercialmente de mou afayaízu la marca, recibiendo pa ello abondes aídes públiques, fízolo beneficiándose d’un padremuñu asturianu, comu ye la raza de la Xata Roxa, l’Asturiana de los Valles. Pero cuandu entamaron a descuriar la marca, abandonando les carniceríes propies, dexando ensin fonciones y ensin sueldu a 26 trabayaores, desatendiendo los intereses de cuasi 500 criaores asociaos... non sólo tán xestionando la ruina d’un importante seutor productivu, sinón que tamién tán arruinando la valiosa imax d’una gran marca asturiana, que, por lóxica, debiere ser propiedá de toos.
#000008
Asturies tien otru gran problema con una marca tridimensional: la botella tradicional de sidre (conocía comu modelu “Molde fierru”), que resulta ser propiedá esclusiva d’otra asociación privá: l’Asociación de Sidre Asturiano (ASSA), que preside María Cardín Blanco, dueña del grupu empresarial El Gaiteru. Per un llau, ye d’agradecer que, énte la pasividá indiferente del Gobiernu de Barbón, ASSA defendiere l’asturianidá de la botella de los intereses comerciales d’empreses santanderines; pero tampocu nun ye normal qu’un padremuñu cultural comu’l que representa la botella tradicional de sidre tea en manes d’una empresa privá.
#000009
¡Republica Asturiana, socialista y soberana!
#000015
Manifestamientu escontra la tortura animal
#000017